Beredskabet måtte natten til mandag kort efter klokken tre rykke ud til en større brand på en gård. En hal fuld af træ-spåner stod i flammer. Det var familiens hund, der opdagede branden og vækkede familien på gården på Kvisselholtvej nord for Dronninglund. Beredskabet blev tilkaldt og fik bugt med flammerne, der dog havde gjort stor skade på hallen. Ingen mennesker eller dyr var i fare ved branden. Brandårsagen kendes endnu ikke, men der kan være tale om, at ilden kan være startet i familiens halmfyr, der står ved hallen. Det oplyser vagtchef ved Nordjyllands Politi, Henrik Hyldig.

Opsummering:
En hund vækkede sin familie, da der gik ild i en stor hal på deres gård.